שיטת גלינרט

1. גרסה לפעלים מבניין פיעל כאשר לא ידוע/לא חשוב מה גרם לפעולה אלא על מה היא משפיעה. למשל: המשפט "אני קיצרתי את הנאום", אם לא חשוב מי קיצר אותו, הופך ל-"הנאום התקצר".
2. שינוי מצב, באופן מידי או כתהליך. למשל "השתתק" (קורה מיד) או "הזדקן" (לוקח זמן)
3. פעולה רפלקסיבית שמישהו מבצע על עצמו. למשל "התלבש" (הלביש את עצמו)
4. לפעמים משתמשים בבניין התפעל לצורת סביל של פעלים בבניין פיעל, במקום בבניין פועל. ההבדל מסעיף 1 הוא שכאן לפעמים חשוב גם מבצע הפעולה. למשל: "אמריקה התגלתה על ידי קולומבוס".
5. פעולה הדדית שחייבים לבצע עם עוד מישהו. למשל "התווכח"-חייבים שני צדדים בשביל זה.
6. העמדת פנים או התחזות. למשל "השתטה"-העמיד פני שוטה.
7. פעולה שחוזרת על עצמה שוב ושוב, למשל "התרוצץ"-מישהו שרץ ורץ ממקום למקום.
8. אין משמעות מיוחדת. למשל המילה "התבטל" (במשמעות של מישהו שלא עשה כלום, ולא של משהו שביטלו אותו) לא מתאימה לאף אחת מהמשמעויות.

שיטת בלאו

1. פעולה רפלקסיבית (כמו 3 בגלינרט)
2. פעולה הדדית (כמו 5 בגלינרט)
3. העמדת פנים (כמו 6 בגלינרט)
4. פעולה סבילה. (כולל את 1 ו-4 בגלינרט)
5. שינוי מצב (כמו 2 בגלינרט)
6. אין משמעות מיוחדת (כולל את 7 ו-8 בגלינרט)

זה אומר שבמדריך התיוג צריך להתייחס אך ורק לשיטת גלינרט, כי התיוג לפי גלינרט ייתן מיד תיוג מתאים לפי בלאו.

הצעות לתיוג (לפי גלינרט)-

אם ניתן לתרגם לאנגלית ולהשתמש במילה became/become-2

אם אפשר לנסח מחדש כ-"האיש הלביש את עצמו" וכו' (בהתאם לנושא ולשורש)-3

אם ניתן לנסח מחדש עם המילים "התחזה ל-"-6

אם אפשר להחליף לפועל בבניין אחר שחוזר על עצמו פעמיים, עם ו' החיבור ביניהם (למשל "הלך והלך" במקום התהלך)-7

אם הצורה הפעילה של הפועל היא מבניין פיעל-בדקו אם מבצע הפעולה מופיע. אם לא אז 1, אם כן אז 4.

אם מבצע הפעולה הוא ברבים, האם המשפט עדיין יהיה הגיוני אם נעביר אותו ליחיד? אם לא אז 5.

אם מופיעות המילים "עם X" אחרי הפועל, האם המשפט יהיה הגיוני אם נמחק אותן? אם לא אז 5.

אם לא מופיעות המילים "עם X", האם ניתן לנסח אותו מחדש כך שכן יהיו? אם כן אז 5.

אם אף אחד מהקודמים לא מתאים אז 8.